དེ་ཡང་སྔ་དྲོ་ཆུ་ཚོད་༩།༠༠ཐོག་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་དཀྱིལ་ཤར་ཨེ་ཤ་ཡའི་དད་ལྡན་ཆོས་ཞུ་པའི་འབྲེལ་ཡོད་ནས་གདན་ཞུ་ཞུས་པ་དང་ཕེབས་ལམ་གཡས་གཡོན་དུ་སྤོས་སྣེ།སྤྱན་རྒྱ།དཀར་གཙང་ལྷ་དར་ཐོགས་པའི་ཆོས་ཞུ་བ་ཚོས་ཕེབས་བསུ་དང་།བྱིངས་ནས་སྤྱན་རས་གཟིགས་ཀྱི་གཟུངས་སྔགས་གསུང་འདོན་དང་འབྲེལ་བཞུགས་ཁྲིར་༸ཞབས་སོར་འཁོད་མཚམས་པཱ་ལིའི་ཆོས་བརྒྱུད་ཀྱི་དགེ་འདུན་པ་ཁག་ཅིག་གིས་པཱ་ལིའི་སྐད་ཐོག་བཀྲ་ཤིས་པའི་མདོ་གསུང་འདོན་གནང་བ་དང་།དེ་རྗེས་ཀོ་རུ་ཡའི་བཙུན་མ་ཁག་ཅིག་གིས་དབུས་ཀོ་རུ་ཡའི་ཆོས་ཞུ་བ་རྣམས་ནས་ཀོ་རུ་ཡའི་སྐད་ཐོག་ཤེས་རབ་སྙིང་པོ་གསུང་འདོན་གནང་གྲུབ་མཚམས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།མ་སྐྱེས་མ་འགག་ནམ་མཁའི་ངོ་བོ་ཉིད།།སོ་སོར་རང་རིག་ཡེ་ཤེས་སྤྱོད་ཡུལ་བ།།དུས་གསུམ་རྒྱལ་བའི་ཡུམ་ལ་ཕྱག་འཚལ་ལོ།།ཞེས་སོགས་གསུང་འདོན་དང་འབྲེལ་གསུང་ཆོས་དབུ་འཛུགས་ཀྱིས་བཀའ་སློབ་སྩལ་དོན།